PMIndiaData/PMIndiaSum huggingface dataset:
રાજ્યસભામાં રાષ્ટ્રપતિનાં અભિભાષણ પર આભાર પ્રસ્તાવની ચર્ચાને પીએમનો જવાબ

પ્રધાનમંત્રી શ્રી નરેન્દ્ર મોદીએ આજે રાજ્યસભામાં સંસદમાં રાષ્ટ્રપતિનાં અભિભાષણ પર આભાર પ્રસ્તાવનો જવાબ આપ્યો હતો. પ્રધાનમંત્રીએ કહ્યું હતું કે "આઝાદીનાં 100 વર્ષની ઉજવણી કરતી વખતે રાષ્ટ્રને ક્યાં લઈ જવું અને રાષ્ટ્રને કેવી રીતે આગળ લઈ જવું તે વિચારવાનો આ ખૂબ જ મહત્વપૂર્ણ સમય છે." તેઓ એમ પણ માનતા હતા કે આ માટેના સંકલ્પને પૂર્ણ કરવા માટે આપણને સામૂહિક ભાગીદારી અને સામૂહિક માલિકીની જરૂર પડશે. પ્રધાનમંત્રી કહ્યું કે વિશ્વ હજી પણ કોવિડ-19 સામે લડી રહ્યું છે. માનવતાએ છેલ્લાં સો વર્ષમાં આના જેવો કોઈ પડકાર જોયો નથી. ભારતના લોકોએ આની રસી લીધી છે અને તેઓએ આ માત્ર પોતાની સુરક્ષા માટે જ નહીં પરંતુ અન્યોને પણ સુરક્ષિત રાખવા માટે આમ કર્યું છે. આટલી બધી વૈશ્વિક રસી વિરોધી હિલચાલ વચ્ચે આ પ્રકારનું વર્તન પ્રશંસનીય છે. પ્રધાનમંત્રીએ કહ્યું કે લોકો રોગચાળાના આ સમયમાં ભારતની પ્રગતિ વિશે પ્રશ્નો ઉઠાવતા રહ્યા પરંતુ ભારતે સુનિશ્ચિત કર્યું કે 80 કરોડ નાગરિકોને મફત રાશન મળે. તે પણ સુનિશ્ચિત કરવામાં આવ્યું હતું કે ગરીબો માટે રેકોર્ડ મકાનો બનાવવામાં આવે, આ ઘરો પાણીનાં જોડાણોથી સજ્જ છે. આ મહામારી દરમિયાન અમે 5 કરોડ લોકોને નળ દ્વારા પાણી પૂરું પાડ્યું છે અને નવો વિક્રમ બનાવ્યો છે. અમારા તર્કસંગત અભિગમને કારણે આપણા ખેડૂતોએ મહામારી દરમિયાન બમ્પર પાકનું ઉત્પાદન કર્યું હતું. અમે મહામારી દરમિયાન ઇન્ફ્રાસ્ટ્રક્ચર સંબંધિત ઘણા પ્રોજેક્ટ્સ પૂર્ણ કર્યા કારણ કે અમે માનીએ છીએ કે તેઓ આવા પડકારજનક સમયમાં તે નોકરીઓ સુનિશ્ચિત કરે છે. આ મહામારી દરમિયાન, આપણા યુવાનોએ રમતગમતમાં મોટી પ્રગતિ કરી છે અને દેશને ગૌરવ અપાવ્યું છે. ભારતીય યુવાનોએ તેમનાં સ્ટાર્ટ-અપ્સ સાથે ભારતને વિશ્વના ટોચનાં ત્રણ સ્ટાર્ટ-અપ સ્થળોમાંનું એક બનાવ્યું છે. પ્રધાનમંત્રીએ ભારપૂર્વક જણાવ્યું હતું કે આ મહામારી દરમિયાન ભલે તે
ભારત અને કોરીયા વચ્ચે સાગરખેડૂઓને પરસ્પર માન્યતાથી અપાતા પ્રમાણપત્રોની 1978ની સમજૂતીને કેબીનેટની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષપદ હેઠળની કેન્દ્રીય કેબિનેટે ભારત અને કોરિયા વચ્ચેની પરસ્પર માન્યતા સાથેના સર્ટિફિકેટ અંગેની સમજૂતી પર હસ્તાક્ષર કરવાને મંજૂરી આપી દીધી છે. આ સમજૂતી 1978માં ઈન્ટરનેશનલ કન્વેન્શન ઓફ સ્ટાન્ડર્ડ ઓફ ટ્રેઈનીંગ, સર્ટિફિકેશન અને વોચકીપીંગ (
પ્રધાનમંત્રીએ જુનિયર વર્લ્ડ રેસલિંગ ચેમ્પિયનશિપ 2021માં મેડલ જીતવા બદલ કુસ્તીબાજોને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ જુનિયર વર્લ્ડ રેસલિંગ ચેમ્પિયનશિપ 2021માં મેડલ જીતવા બદલ કુસ્તીબાજોને અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું; "પ્રતિભાશાળી કુસ્તીબાજોને વધુ શક્તિ મળે! જુનિયર વર્લ્ડ રેસલિંગ ચેમ્પિયનશિપ 2021માં આપણી પુરુષ અને મહિલા ટુકડી 4 સિલ્વર સહિત કુલ 11 મેડલ સાથે પરત ફરી છે. ટીમને સફળતા માટે અભિનંદન અને તેમના ભવિષ્યના પ્રયાસો માટે શુભેચ્છાઓ."
પ્રધાનમંત્રીએ ઉત્તરપ્રદેશના ઔરેયામાં માર્ગ અકસ્માતમાં મૃત્યુ પામેલા લોકો અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઉત્તરપ્રદેશના ઔરેયામાં માર્ગ અકસ્માતમાં મૃત્યુ પામેલા લોકો પ્રત્યે શોક વ્યક્ત કર્યો છે. પ્રધાનમંત્રીએ જણાવ્યું કે, “ઉત્તરપ્રદેશના ઔરેયામાં માર્ગ અકસ્માતથી ખૂબ દુઃખ થયું છે. સરકાર રાહત કાર્યમાં તત્પરતાથી જોડાયેલી છે. આ અકસ્માતમાં માર્યા ગયેલ લોકોના પરિજનો પ્રત્યે હું સંવેદના વ્યક્ત કરું છું, સાથે ઘાયલો ઝડપથી સાજા થાય તેવી કામના કરું.”
પ્રધાનમંત્રી અને અમેરિકાના રાષ્ટ્રપતિ વચ્ચે ટેલીફોન પર ચર્ચા થઇ

પ્રધાનમંત્રી શ્રી નરેન્દ્ર મોદી અને યુનાઇટેડ સ્ટેટ્સ ઑફ અમેરિકાના રાષ્ટ્રપતિ મહામહિમ ડોનાલ્ડ ટ્રમ્પ વચ્ચે ટેલીફોન પર વાર્તાલાપ થયો હતો. બંને મહાનુભવોએ હાલમાં ફેલાયેલી કોવિડ-19 મહામારીના કારણે વૈશ્વિક સુખાકારી અને અર્થતંત્ર પર અસરો અંગે પોતાના મંતવ્યો વ્યક્ત કર્યા હતા. આ બીમારીના કારણે યુનાઇટેડ સ્ટેટ્સમાં સંખ્યાબંધ લોકોએ જીવ ગુમાવ્યા તે અંગે પ્રધાનમંત્રીએ અત્યંત શોકની લાગણી વ્યક્ત કરી હતી અને જેઓ આ બીમારીથી હાલમાં પીડાઇ રહ્યા છે તેઓ ઝડપથી સાજા થાય તેવી પ્રાર્થના કરી હતી. બંને દેશો વચ્ચેના વિશેષ સંબંધો પર ભાર મૂકતા પ્રધાનમંત્રીએ આ વૈશ્વિક કટોકટીમાંથી બહાર આવવા માટે ભારત હંમેશા
પ્રધાનમંત્રીની કેન્દ્ર સરકારના સચિવો સાથે અનૌપચારિક બેઠક

પ્રધાનમંત્રી શ્રી નરેન્દ્ર મોદી આજે ભારત સરકારના વિવિધ મંત્રાલયોના ટોચના અધિકારીઓ – તમામ સચિવોને અનૌપચારિક રીતે મળ્યા હતા. “વીસમી સદીની વહીવટી વ્યવસ્થા”માંથી બહાર નીકળવા પર ભાર મૂકતા પ્રધાનમંત્રીએ જણાવ્યું હતું કે, સચિવો પાસે દુનિયાના છઠ્ઠા ભાગની વસતિના જીવનની કાયાપલટ કરવાની તક છે. તેમણે સચિવોને વર્ષ 2022માં ભારતની આઝાદીના 75મા વર્ષની ઉજવણી કરવા નક્કર લક્ષ્યાંકોને ઓળખવા જણાવ્યું હતું. પ્રધાનમંત્રીએ દેશના વિકાસ માટે તેમના મંત્રાલયોની કામ કરવાની જૂની ઘરેડમાંથી બહાર નીકળીને નવીન અભિગમ સાથે કામ કરવા પ્રોત્સાહન આપ્યું હતું. નાણાકીય સર્વસમાવેશકતા (જન ધન યોજના) અને સાર્વત્રિક રસીકરણ (મિશન ઇન્દ્રધનુષ) જેવી યોજનાઓના ઉદાહરણ આપીને પ્રધાનમંત્રીએ જણાવ્યું હતું કે, જ્યારે છેલ્લાં ત્રણ વર્ષમાં સરકારી મશીનરીએ એક ટીમ તરીકે કામ કર્યું છે, ત્યારે કેટલાંક શ્રેષ્ઠ પરિણામો મળ્યા છે. તેમણે કહ્યું હતું કે, સંસ્થાની કામગીરી પરિણામલક્ષી હોવી જોઈએ. પ્રધાનમંત્રીએ સ્વચ્છતા અભિયાન પર જણાવ્યું હતું કે, સૌથી મોટું પરિવર્તન લોકોના સાથસહકારથી થાય છે અને એ વહીવટી સ્તરે પરિવર્તનને દોરે છે. પ્રધાનમંત્રીએ જણાવ્યું હતું કે, 1 જુલાઈથી જીએસટીનો અમલ દેશના ઇતિહાસમાં નવી શરૂઆત કરશે કે ટર્નિંગ પોઇન્ટ બનશે. તેમણે સચિવોને આ વ્યવસ્થામાં સરળતાપૂર્વક અગ્રેસર થવા શ્રેષ્ઠ તૈયારી કરવા જણાવ્યું હતું. પ્રધાનમંત્રીએ જણાવ્યું હતું કે, અત્યારે દુનિયા ભારતને અલગ રીતે જુએ છે અને આ વિશિષ્ટ તક છે, જેને નજરઅંદાજ ન કરવી જોઈએ. ચાલો આપણે વૈશ્વિક અપેક્ષાઓ પૂર્ણ થાય તેવી વ્યવસ્થા ઊભી કરીએ તેવું તેમણે સચિવોને જણાવ્યું હતું. શ્રી નરેન્દ્ર મોદીએ ભારતમાં સૌથી વધુ પછાત 100 જિલ્લાઓનો વિકાસ કરવા, તેમની કાયાપલટ કરવા યુદ્ધના ધોરણે કામ કરવાની અપીલ પણ કરી હતી. તેમણે જણાવ્યું હતું કે, આ જિલ્લાઓ માટે ટૂંકા સમયગાળામાં વિવિધ માપદંડો પર આધારિત ચોક્કસ લક્ષ્યાંકો સ્થાપિત કરવા જોઈએ. કેન્દ્રીય મંત્રીઓ રાજનાથ સિંહ, શ્રી અરુણ જેટલી, શ્રીમતી સુષ્મા સ્વરાજ અને શ્રી નીતિન ગડકરીએ પણ આ બેઠકને સંબોધન કર્યું હતું. અગાઉ સચિવોએ પણ શાસનના વિવિધ ક્ષેત્રો પર કેટલાંક સૂચનો કર્યા હતા.
પ્રધાનમંત્રી તા.14 અને 15 જુલાઈ, 2018ના રોજ પૂર્વીય ઉત્તરપ્રદેશની મુલાકાત લેશે

પ્રધાનમંત્રી શ્રી નરેન્દ્ર મોદી તા. 14 અને 15 જુલાઈ, 2018ના રોજ ઉત્તર પ્રદેશના વારાણસી, આઝમગઢ અને મિરઝાપુર જિલ્લાની મુલાકાત લેશે. તા. 14 જુલાઈના રોજ આઝમગઢમાં પ્રધાનમંત્રી 340 કિ.મી. લાંબા પૂર્વાંચલ એક્સપ્રેસ-વેની શિલારોપણ વિધિ કરશે. આ રસ્તો પૂર્વીય ઉત્તરપ્રદેશના પાટનગર લખનઉ ઉપરાંત બારાબંકી, અમેઠી, સુલતાનપુર, ફૈઝાબાદ, આંબેડકરનગર, આઝમગઢ, મઉ અને ગાઝીપુર સહિત કેટલાક મહત્વના અને ઐતિહાસિક શહેરોને જોડશે. આ એક્સપ્રેસ-વે પૂરો થઈ જશે એટલે દિલ્હીને પણ ઉત્તરપ્રદેશ રાજ્યના પશ્ચિમમાં આવેલા નોઈડા અને પૂર્વમાં આવેલા ગાઝીપુર જેવા કેટલાક મહત્વના નગર અને શહેરો મારફતે એક્સપ્રેસ-વે સાથે જોડવામાં આવશે. વારાણસીમાં પ્રધાનમંત્રી રૂ. 900 કરોડથી વધુ કિંમતની કેટલીક મહત્વની પરિયોજનાઓનું લોકાર્પણ અથવા શિલાન્યાસ કરશે. જે પરિયોજનાઓનું લોકાર્પણ કરાશે તેમાં વારાણસી શહેર ગેસ વિતરણ પરિયોજના અને વારાણસી-બલિયા, ઈએમયૂ ટ્રેનનો સમાવેશ થાય છે. આ ઉપરાંત પરિયોજનાઓનો શિલાન્યાસ થશે તેમાં પંચકોશી પરિક્રમા માર્ગ અને સ્માર્ટ સિટી મિશન તથા નમામી ગંગે યોજના હેઠળના કેટલાક પ્રોજેક્ટસનો સમાવેશ થાય છે. પ્રધાનમંત્રી વારાણસીમાં આંતરાષ્ટ્રીય સંમેલન કેન્દ્રનો શિલાન્યાસ પણ કરશે. એક અન્ય સમારંભમાં પ્રધાનમંત્રીની હાજરીમાં ઉત્તરપ્રદેશના મુખ્યમંત્રી યોગી આદિત્યનાથ “મેરી કાશી” શિર્ષક ધરાવતા પુસ્તકનું વિમોચન કરશે. તા. 15 જુલાઈના રોજ પ્રધાનમંત્રી મિરઝાપુરની મુલાકાત લેશે. ત્યાં તેઓ રાષ્ટ્રને બનસાગર નગર પરિયોજના સમર્પિત કરશે. આ પ્રોજેક્ટથી આ વિસ્તારની સિંચાઈને ભારે વેગ મળશે અને તે ઉત્તરપ્રદેશના મિરઝાપુર અને અલ્હાબાદ જિલ્લાના ખેડૂતો માટે ખૂબ જ લાભદાયી નિવડશે. આ સમારંભમાં શ્રી નરેન્દ્ર મોદી મિરઝાપુર મેડિકલ કોલેજનો શિલાન્યાસ કરશે. શ્રી મોદી રાજ્યમાં 108 જન ઔષધિ કેન્દ્રોનુ ઉદઘાટન કરશે. પ્રધાનમંત્રી બાલૂઘાટ, ચુનાર ખાતે ગંગા નદી પરના પુલનું લોકાર્પણ કરશે, જે મિરઝાપુર અને વારાણસીને જોડશે.
આંતરરાષ્ટ્રીય ઊર્જા મંચની મંત્રીસ્તરીય બેઠકમાં પ્રધાનમંત્રીના સંબોધનનો મૂળપાઠ (એપ્રિલ 11, 2018)

સાઉદી અરેબિયાના ઊર્જા મંત્રી, ભારતના પેટ્રોલિયમ અને કુદરતી ગેસ મંત્રી, આંતરરાષ્ટ્રીય ઊર્જા મંચના મુખ્ય સચિવ, સન્માનિક પ્રતિનિધિમંડળ, ભાઈઓ અને બહેનો, ભારતમાં આપનું સ્વાગત છે. 16માં આંતરરાષ્ટ્રીય ઊર્જા મંચની મંત્રીસ્તરીય બેઠકમાં આપ સૌનું સ્વાગત છે. ઊર્જાનું ઉત્પાદન અને વપરાશ કરતા દેશોના ઊર્જા મંત્રીઓ તથા સીઈઓના આ મંચમાં આટલી મોટી સંખ્યામાં આપની ભાગીદારી જોઈને મને અત્યંત આનંદ થયો છે. જ્યારે વિશ્વમાં ઊર્જાના પૂરવઠા અને વપરાશમાં ભારે પરિવર્તનો આવ્યા છે ત્યારે આજે તમે વિશ્વના ઊર્જાના ભાવિ અંગે ચર્ચા કરવા માટે અહીં એકત્ર થયા છો. ઊર્જા વપરાશમાં વૃદ્ધિના વલણો હવે ઓઈસીડી (
પ્રધાનમંત્રીએ માલદિવનાં રાષ્ટ્રપતિ શ્રી ઇબ્રાહિમ મોહમ્મદ સોલિહને ચૂંટણીમાં વિજય પ્રાપ્ત થવા બદલ ટેલિફોન કરી અભિનંદન પાઠવ્યાb

પ્રધાનમંત્રી શ્રી નરેન્દ્ર મોદીએ પ્રજાસત્તાક માલદિવનાં રાષ્ટ્રપતિ મહામહિમ શ્રી ઇબ્રાહિમ મોહમ્મદ સોલિહને આજે ફોન કર્યો હતો અને તાજેતરમાં માલદિવમાં થયેલી સંસદીય ચૂંટણીઓમાં માલ્દિવિયન ડેમોક્રેટિક પાર્ટી (એમડીપી)નાં વિજય પર અભિનંદન પાઠવ્યા હતાં. પ્રધાનમંત્રીએ નોંધ્યું હતું કે, એમડીપીનો આ મહત્વપૂર્ણ વિજય તેના નેતાઓની નીતિઓ અને પ્રયાસોનાં શાનદાર સમર્થનને સૂચવે છે, જેમણે માલદિવનાં લોકો માટે પ્રતિબદ્ધતા સાથે કામ કર્યું છે. તેમણે ચૂંટણીનાં સફળતાપૂર્વક સમાપનને આવકાર આપ્યો હતો, જે માલદિવમાં લોકશાહીની મજબૂતીનો સંકેત છે અને લોકતાંત્રિક સંસ્થાઓની મજબૂતી સૂચવે છે. પ્રધાનમંત્રીએ ‘પડોશી પ્રથમ’ની નીતિ જાળવવાની ભારતની પ્રતિબદ્ધતા પર ભાર મૂક્યો હતો, જેનો ઉદ્દેશ માલદિવ સાથે ભારતનાં સંબંધોને ગાઢ બનાવવાનો અને માલદિવનાં સામાજિક-આર્થિક વિકાસની જરૂરિયાત મુજબ એને સહાય કરવાનો છે. પ્રધાનમંત્રીએ ભૂતપૂર્વ રાષ્ટ્રપતિ મોહમ્મદ નાશીદ સાથે પણ વાત કરી હતી અને મહત્વપૂર્ણ ચૂંટણીમાં વિજય પ્રાપ્ત થવા બદલ તેમને અભિનંદન પાઠવ્યા હતાં. પ્રધાનમંત્રીએ માલદિવમાં લોકશાહીનાં મૂળિયાં મજબૂત કરવામાટે લોકશાહીને ચાહતા તમામ પરિબળોની સહભાગીદારીની પ્રશંસા કરી હતી અને આ ઉદ્દેશ માટે ભારતનો સતત સાથસહકાર મળશે એવી ખાતરી આપી હતી.
પ્રધાનમંત્રીએ તેલંગાણાના લોકોને તેમના રાજ્ય દિવસના અવસર પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ તેલંગાણાના લોકોને તેમના રાજ્ય દિવસના અવસર પર શુભેચ્છા પાઠવી છે. પ્રધાનમંત્રીએ આંધ્રપ્રદેશના લોકોને પણ પોતાની શુભકામના પાઠવી છે. પ્રધાનમંત્રીએ કહ્યું કે તેલંગાણાની જનતાને તેમના રાજ્ય દિવસના અવસર પર શુભકામના. મારી કામના છે કે આ રાજ્ય આવનારા વર્ષોમાં વિકાસની નવી ઉંચાઈઓ સર કરે. હું આંધ્રપ્રદેશના ભાઈઓ અને બહેનોને શુભકામના પાઠવું છું. હું રાજ્યને નિરંતર તીવ્ર ગતિથી વિકસિત થવા પર શુભકામના વ્યક્ત કરું છું.
પ્રધાનમંત્રી નરેન્દ્ર મોદી અને માલદીવનાં રાષ્ટ્રપતિ ઇબ્રાહિમ મોહમ્મદ સોલિહ વચ્ચેની બેઠક પછીનું સંયુક્ત પ્રેસ નિવેદન

પ્રજાસત્તાક માલદીવનાં રાષ્ટ્રપતિ મહામહિમ ઇબ્રાહિમ મોહમ્મદ સોલિહે એમનાં રાષ્ટ્રપતિ પદનાં શપથગ્રહણ સમારંભમાં સહભાગી થવા બદલ ભારતનાં પ્રધાનમંત્રી મહામહિમ નરેન્દ્ર મોદીનું સ્વાગત કર્યુ હતુ અને એમનો આભાર માન્યો હતો. પ્રધાનમંત્રી મોદીએ શપથગ્રહણ સમારંભમાં એમને આમંત્રણ આપવાની વિશેષ ચેષ્ટા બદલ રાષ્ટ્રપતિ સોલિહનો આભાર માન્યો હતો. તેમણે શાંતિ, સ્થિરતા અને સમૃદ્ધિ માટે આવશ્યક લોકશાહીને મજબૂત કરવા બદલ પ્રજાસત્તાક માલદીવનાં લોકોને ભારતની પ્રજાની શુભેચ્છા પણ પાઠવી હતી. બંને નેતાઓએ ભારત અને માલદીવ વચ્ચે સંબંધોને ગાઢ બનાવવાની દ્રઢતાની સાથે માલદીવનાં રાષ્ટ્રપતિ તરીકે શ્રી સોલિહની વરણી સાથે બંને દેશો વચ્ચે સહકાર અને મૈત્રીપૂર્ણ સંબંધોનાં ગાઢ જોડાણને પુનઃસ્થાપિત કરવાનો વિશ્વાસ વ્યક્ત કર્યો હતો. બંને નેતાઓ એમની બેઠક દરમિયાન હિંદ મહાસાગરમાં શાંતિ અને સુરક્ષા જાળવવાનાં મહત્ત્વ પર તેમજ વિસ્તાની સ્થિરતા માટે એકબીજાની ચિંતાઓ અને આકાંક્ષાઓને ધ્યાનમાં રાખવા સંમત થયાં હતાં. બંને નેતાઓએ હિંદ મહાસાગર વિસ્તાર અને એની સાથે દુનિયામાં આતંકવાદનો સામનો કરવા સહકાર વધારવા માટેની કટિબદ્ધતા અને સમર્થન વ્યક્ત કર્યું હતું. રાષ્ટ્રપતિ સોલિહે રાષ્ટ્રપતિ પદ તરીકેની જવાબદારી સંભાળી છે અને તેમનો દેશે આર્થિક કટોકટીમાંથી પસાર થઈ રહ્યો હોવાની જાણકારી પ્રધાનમંત્રી મોદીને આપી હતી. બંને નેતાઓએ એવા માર્ગોની ચર્ચા કરી હતી, જેમાં ભારત સતત ભાગીદારી વિકસાવી શકે, ખાસ કરીને માલદીવનાં લોકોને આપેલાં વચનો પૂર્ણ કરવા નવી સરકાર મદદ કરી શકે એ દિશામાં કામ કરવા. રાષ્ટ્રપતિ સોલિહે ખાસ કરીને હાઉસિંગ અને માળખાગત વિકાસનાં ક્ષેત્રોમાં વૃદ્ધિ માટેની જરૂરિયાત તેમજ બહારનાં ટાપુઓમાં પાણી અને સુએઝ સિસ્ટમ સ્થાપિત કરવા માટેની સુવિધાઓ વિકસાવવાની જરૂરિયાત પર ભાર મૂક્યો હતો. પ્રધાનમંત્રી મોદીએ સતત અને સ્થિર સામાજિક અને આર્થિક વિકાસ હાંસલ કરવા માલદીવને સહાય કરવા ભારતની દ્રઢ કટિબદ્ધતાની ખાતરી રાષ્ટ્રપતિ સોલિહને આપી હતી. તેમણએ શક્ય તમામ રીતે મદદ કરવાની ભારતની તૈયારી પણ વ્યક્ત કરી હતી અને સૂચન કર્યું હતું કે, બંને પક્ષોનાં પ્રતિનિધિઓએ માલદીવની જરૂરિયાતો મુજબ વિગતો તૈયાર કરવા વહેલામાં વહેલી તકે બેઠક યોજવી પડશે. પ્રધાનમંત્રી મોદીએ બંને દેશોનાં પારસ્પરિક લાભ માટે વિવિધ ક્ષેત્રોમાં માલદીવમાં રોકાણ કરવા ભારતીય કંપનીઓ માટે તકો વધારવાની વાતને આવકારી હતી. બંને દેશનાં મોટી સંખ્યામાં લોકો એકબીજાનાં દેશોમાં પ્રવાસ કરે છે એ હકીકત સમજીને બંને નેતાઓએ વીઝાની સરળ પ્રક્રિયાઓ માટેની જરૂરિયાત પર સંમતિ પણ વ્યક્ત કરી હતી. પ્રધાનમંત્રી મોદીએ રાષ્ટ્રપતિ સોલિહને વહેલામાં વહેલી તકે ભારતની સત્તાવાર મુલાકાત લેવાનું આમંત્રણ આપ્યું હતું. રાષ્ટ્રપતિ સોલિહે આમંત્રણનો આનંદ સાથે સ્વીકાર કર્યો હતો. માલદીવનાં વિદેશ મંત્રી 26 નવેમ્બરનાં રોજ ભારતની સત્તાવાર મુલાકાત લેશે, જેનો ઉદ્દેશ વધું ચર્ચા-વિચારણા કરી અને ભારતમાં માલદીવનાં રાષ્ટ્રપતિ સોલિહની આગામી સત્તાવાર મુલાકાતની તૈયારી કરવાનો છે. રાષ્ટ્રપતિ સોલિહે આશા વ્યક્ત કરી હતી કે, પ્રધાનમંત્રી મોદી નજીકનાં ભવિષ્યમાં માલદીવની સત્તાવાર મુલાકાત લેશે. પ્રધાનમંત્રી નરેન્દ્ર મોદીએ પણ એમનું આમંત્રણ સ્વીકાર્યુ હતુ.
મંત્રીમંડળે નુકસાનમાં ચાલી રહેલી કેન્દ્ર સરકારનાં સાહસ બર્ન સ્ટાન્ડર્ડ કંપની લિમિટેડને બંધ કરવાની મંજૂરી આપી

આ નિર્ણય 10 વર્ષોથી વધારે સમયથી કંપનીનાં સતત ઘટતાં ભૌતિક અને નાણાકીય પ્રદર્શન તથા ભવિષ્યનાં પુનરોત્થાનની ઓછી સંભાવનાનાં કારણે લેવામાં આવ્યો છે. અત્યારે નુકસાનમાં ચાલતી બીએસસીએલ માટે ઉપયોગમાં આવતાં સરકારી નાણાંની બચત થશે અને તેનો ઉપયોગ અન્ય વિકાસ કાર્યો માટે થઈ શકશે પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે રેલવે મંત્રાલય અંતર્ગત જાહેર સાહસ બર્ન સ્ટાન્ડર્ડ કંપની લિમિટેડ (બીએસસીએલ)ને બંધ કરવાની મંજૂરી આપી હતી. આ નિર્ણય 10 વર્ષથી વધારે સમયમાં કંપનીનાં સતત નબળાં ભૌતિક અને નાણાકીય પ્રદર્શન તથા ભવિષ્યમાં પુનરોત્થાનની ઓછી સંભાવનાને કારણે લેવામાં આવ્યો છે. તેનાથી નુકસાનમાં ચાલી રહેલી બીએસસીએલ માટે ઉપયોગમાં લેવાતાં સરકાર નાણાંની બચત થશે અને તેનો ઉપયોગ અન્ય વિકાસ કાર્ય માટે કરી શકાશે. સરકાર વહેંચણી પેકેજ અને કંપનીનાં વર્તમાન ઋણને અદા કરવા માટે રૂ. 417.10 કરોડની સહાય એક વખત કરશે. આ ઉપરાંત ભારત સરકાર (રેલવે મંત્રાલય) દ્વારા કંપનીને આપેલું રૂ. 35 કરોડનું બાકી ઋણ અદા કરશે. બીએસસીએલનાં 508 કર્મચારીઓ સ્વૈચ્છિક નિવૃત્તિ યોજના (વીઆરએસ)નો લાભ મેળવશે. પૃષ્ઠભૂમિઃ બર્ન સ્ટાન્ડર્ડ કંપની લિમિટેડની સ્થાપના વર્ષ 1976માં થઈ હતી. વર્ષ 1987માં રાષ્ટ્રીયકરણ અને બર્ન એન્ડ કંપની તથા ઇન્ડિયા સ્ટાન્ડર્ડ વેગન કંપની લિમિટેડનો ભારે ઉદ્યોગ અંતર્ગત એકીકરણ કર્યા પછી વર્ષ 1994માં કંપનીની વિગતો ઔદ્યોગિક અને નાણાકીય પુનર્નિર્માણ બોર્ડ (બીઆઈએફઆર)ને મોકલવામાં આવી હતી અને તેને વર્ષ 1995માં બિમાર જાહેર કરવામાં આવી હતી. ત્યારથી કંપની બિમાર સ્થિતિમાં છે. મંત્રીમંડળની આર્થિક બાબતોની સમિતિની સ્વીકૃતિ અનુસાર 15-09-2010ને કંપનીનાં વહીવટી નિયંત્રણ ડીએચઆઈ સાથે રેલવે મંત્રાલયને સુપરત કરવામાં આવી હતી. કંપની વેગનોનું નિર્માણ અને મેઇન્ટેનન્સ તથા પોલાદનાં ઉત્પાદનનું કાર્ય કરે છે.
પ્રધાનમંત્રીએ શ્રી વિસાસોલી લ્હોંગુના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ નાગાલેન્ડના શ્રી વિસાસોલી લ્હોંગુના નિધન પર દુઃખ વ્યક્ત કર્યુ છે. પ્રધાનમંત્રીએ એક ટ્વીટમાં કહ્યુંઃ “શ્રી વિસાસોલી લ્હોંગુ એક મહેનતુ અને સમર્પિત વ્યક્તિ હતા, જેઓ નાગાલેન્ડની પ્રગતિ નાગા લોકોના સશક્તીકરણ માટે ભાવુક હતા. તેમણે રાજ્યમાં ભાજપાને મજબૂત કરવા માટે ઉલ્લેખનીય પ્રયાસ કર્યા. તેમના નિધનથી દુઃખ થયું. તેમના પરિવાર અને સમર્થકો પ્રત્યે સંવેદના. આરઆઈપી.” …
ગુજરાતના ગાંધીનગરમાં ગ્લોબલ આયુષ ઇન્વેસ્ટમેન્ટ એન્ડ ઇનોવેશન સમિટમાં પ્રધાનમંત્રીના સંબોધનનો મૂળપાઠ

નમસ્તે! કેમ છો! (તમે બધા કેમ છો?) મોરેશિયસના આદરણીય પ્રધાનમંત્રી પ્રવિંદ જગનાથજી,
પ્રધાનમંત્રી મોદી અને ફિનલેન્ડના પ્રધાનમંત્રી વચ્ચે ટેલિફોન પર વાતચીત થઈ

ફિનલેન્ડના પ્રધાનમંત્રી મહામહિમ શ્રી જુહા સિપિલાએ સોમવારે પ્રધાનમંત્રી નરેન્દ્ર મોદીને ફોન કર્યો હતો. પ્રધાનમંત્રી સિપિલાએ પ્રધાનમંત્રી મોદીને વસ્તુ અને સેવા વેરો (જીએસટી)ના ઐતિહાસિક અને સફળ અમલ પર અભિનંદન આપ્યા હતા. બંને નેતાઓ અગાઉ ફેબ્રુઆરી, 2016માં મળ્યા હતા અને તેમણે ત્યારથી અત્યાર સુધી દ્વિપક્ષીય સંબંધોમાં થયેલી પ્રગતિની સમીક્ષા કરી હતી. વર્ષ 2016માં પ્રધાનમંત્રી સિપિલાએ મુંબઈમાં મેક ઇન ઇન્ડિયામાં સહભાગી થવા ભારતની મુલાકાત લીધી હતી. બંને નેતાઓએ દ્વિપક્ષીય વેપાર અને રોકાણ સંબંધોને વધારે મજબૂત કરવા ચર્ચા પણ કરી હતી.
પ્રધાનમંત્રીએ મુંબઈના તારદેવ ખાતે બિલ્ડિંગમાં લાગેલી આગમાં થયેલા મૃત્યુ પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મુંબઈમાં તારદેવ ખાતે બિલ્ડીંગમાં લાગેલી આગમાં થયેલા લોકોના મૃત્યુ પર દુ:ખ વ્યક્ત કર્યું છે. તેમણે શોકગ્રસ્ત પરિવારો પ્રત્યે સંવેદના વ્યક્ત કરી અને ઈજાગ્રસ્તો જલ્દી સ્વસ્થ થાય એવી પ્રાર્થના કરી. તેમણે
કેબિનેટે રેલવે ક્ષેત્રે ટેક્નિકલ સહકાર અંગેના ભારત અને ફ્રાન્સ વચ્ચેના સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલા કેન્દ્રીય મંત્રિમંડળે ભારતીય રેલવે અને ફ્રાન્સની સરકારી કંપની એસએનસીએફ મોબિલિટિઝ વચ્ચે રેલવે ક્ષેત્રે ટેકનીકલ સહયોગ અંગેના સમજૂતી કરારને મંજૂરી આપી. આ સમજૂતી કરાર પર 10 માર્ચ, 2018ના રોજ હસ્તાક્ષર થયા હતા. સમજૂતી કરાર અંતર્ગત રેલવે ક્ષેત્રમાં જ્ઞાન અને વિકાસ સાથે જોડાયેલ નવીનત્તમ જાણકારી પૂરી પાડવા માટે ભારતીય રેલવેને એક પ્લેટફોર્મ ઉપલબ્ધ કરાવાયું છે. તેના દ્વારા ટેકનીકલ વિશેષતા, રીપોર્ટ અને ટેકનીકલ દસ્તાવેજોના આદાન-પ્રદાનમાં સુગમતા થશે તથા ખાસ પ્રકારના પ્રૌદ્યોગિકી પર કેન્દ્રિત પ્રશિક્ષણ અને પરિસંવાદો તથા કાર્યશાળાઓનું આયોજન અને માહિતી પૂરી પાડવામાં સુગમતા થશે. આ એમઓયૂના માધ્યમથી નીચે મુજબના પ્રમુખ ક્ષેત્રોમાં સહયોગની રૂપરેખા નક્કી કરાઈ છે :- ઉચ્ચ ગતિ અને મધ્યમ ગતિવાળી રેલવે સેવાઓ રેલવે સ્ટેશનોનો સુધારો અને પરિચાલન, વર્તમાન રેલવે પરિચાલનો અને આધારભૂત સંરચનાઓનું આધૂનિકીકરણ ઉપનગરીય રેલવે પૃષ્ઠભૂમિ: રેલવે મંત્રાલયે રેલવે ક્ષેત્રમાં તકનીકી સહયોગ માટે વિવિધ દેશોની સરકારો અને રાષ્ટ્રીય રેલવે સેવાઓ સાથે સમજૂતી કરી છે. જે અંતર્ગત સહયોગ માટે પસંદ કરાયેલા ક્ષેત્રોમાં ઝડપી ગતિવાળા રેલવે કોરિડોર, વર્તમાન રેલ માર્ગોની ગતિ વધારવી, સ્ટેશનોને વિશ્વ સ્તરીય બનાવવા અને રેલવે આધારભૂત સંરચનાઓનું આધુનિકીકરણ જેવી બાબતો સામેલ છે. આ સહયોગથી રેલવે પ્રૌદ્યોગિકી અને પરિચાલનના ક્ષેત્રમાં માહિતીના આદાન-પ્રદાન દ્વારા પરસ્પર જાણકારી પૂરી પાડવી, ટેકનીકલ જાણકારી પૂરી પાડવા માટે યાત્રા તથા પરસ્પર હિતો સાથે જોડાયેલ ક્ષેત્રોમાં પ્રશિક્ષણ તથા પરિસંવાદો અને કાર્યશાળાઓનું આયોજન કરવું સરળ થઈ શકશે.
મંત્રીમંડળે ભારત અને ઓસ્ટ્રેલિયા વચ્ચે હેલ્થ અને મેડિસિનનાં ક્ષેત્રમાં સહકાર સ્થાપિત કરવા થયેલા એમયુઓને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે ભારત અને ઓસ્ટ્રેલિયા વચ્ચે હેલ્થ અને મેડિસિનનાં ક્ષેત્રમાં સહકાર પર થયેલા સમજૂતી કરારને (એમઓયુ) મંજૂરી આપી છે. સહકારના મુખ્ય ક્ષેત્રોમાં નીચેની બાબતો સામેલ છેઃ મેલેરિયા અને ટીબી જેવા ચેપી રોગો; માનસિક સ્વાસ્થ્ય અને બિનચેપી રોગો; એન્ટિ-માઇક્રોબિયલ રેસિસ્ટન્સ અને જાહેર સ્વાસ્થ્ય સાથે સંબંધિત કટોકટીનું સમાધાન; ફાર્માસ્યુટિકલ્સ, રસીઓ અને તબીબી ઉપકરણોનું નિયમન; ડિજિટલ હેલ્થ; તમાકુના સેવનનું નિયંત્રણ;અને સહકારના કોઈ પણ ક્ષેત્રનો નિર્ણય બંને દેશો પારસ્પરિક રીતે લેશે. એમઓયુ મારફતે હેલ્થ સેક્ટરમાં સંયુક્ત પહેલો મારફતે સહકાર સ્થાપિત થશે તથા ભારત અને ઓસ્ટ્રેલિયા વચ્ચે દ્વિપક્ષીય સંબંધો મજબૂત થશે.
પ્રધાનમંત્રીએ રાષ્ટ્રીય આપત્તિ વ્યવસ્થાપન યોજના જાહેર કરી

આ યોજનાનું ધ્યેય ભારતને આપત્તિઓનો સામનો કરવા માટે મજબૂત બનાવવાનું તેમજ જાન ગુમાવનારાની સંખ્યા ઘટાડવાનું છે. પ્રધાનમંત્રી શ્રી નરેન્દ્ર મોદીએ આજે રાષ્ટ્રીય આપત્તિ વ્યવસ્થાપન યોજના (નેશનલ ડિઝાસ્ટર મેનેજમેન્ટ પ્લાન – એનડીએમપી) જાહેર કરી હતી. દેશમાં તૈયાર થયેલી આ સૌપ્રથમ રાષ્ટ્રીય યોજના છે. યોજનાનું ધ્યેય ભારતને આપત્તિઓનો સામનો કરવા માટે મજબૂત બનાવવાનું તેમજ જાન ગુમાવનારા લોકોની સંખ્યા તેમજ અસ્ક્યામતોનું નુકસાન ઘટાડવાનું છે. યોજના સંયુક્ત રાષ્ટ્રસંઘની આપત્તિના જોખમોમાં ઘટાડો કરવા અંગે મળેલી ત્રીજી વૈશ્વિક પરિષદમાં સંયુક્ત રાષ્ટ્રસંઘ દ્વારા મંજૂર કરાયેલા “સેન્ડાઈ ફ્રેમવર્ક”ના પ્રાથમિકતા ધરાવતા ચાર વિષયવસ્તુ પર આધારિત છે, એટલે કે : આપત્તિના જોખમને સમજવું, આપત્તિના જોખમ પરનું નિયંત્રણ સુધારવું, માળખાકીય અને બિન-માળખાકીય પગલાં દ્વારા આપત્તિનાં જોખમ ઘટાડવા માટે રોકાણ કરવું અને આપત્તિ માટેની સજ્જતા, વહેલી ચેતવણી અને આપત્તિ પછી વધુ સારી રીતે પુનઃસ્થાપન કરવું. યોજનાની વિશેષતાઓ
મંત્રીમંડળે દિલ્હીમાં અલીપુર સ્થિત દિલ્હી દૂધ યોજનાની માલિકીનાં 1.61 એકર જમીનને કિસાન મંડી સ્થાપિત કરવા માટે નાના ખેડૂત કૃષિ વ્યાવસાય સમિતિને ભાડાપટ્ટા પર આપવાનાં પ્રસ્તાવને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે દિલ્હીમાં અલીપુર સ્થિત દિલ્હી દૂધ યોજનાની માલિકી ધરાવતી 1.61 એકર જમીન, ખસરા નંબર – 91/15ને કિસાન મંડી સ્થાપિત કરવા માટે નાના ખેડૂત કૃષિ વ્યવસાય સમિતિ (એસએફએસી)ને ભાડાપટ્ટા પર આપવાનાં પ્રસ્તાવને મંજૂરી આપી દીધી છે. આ ભાડાપટ્ટાનો સમયગાળો 30 વર્ષનો હશે, જે 10 સપ્ટેમ્બર, 2014થી 9 સપ્ટેમ્બર, 2044 સુધી ગણાશે. ભાડાપટ્ટા પર આપેલા જમીનનું ભાડું દર મહિને રૂ. 100 રહેશે અને તેમાં 10 સપ્ટેમ્બર, 2014થી દર વર્ષે 10 ટકાનો વધારો માન્ય રહેશે. સંપૂર્ણ વર્ષ માટે જમીનનાં ભાડાની આગોતરી ચૂકવણી 31 જાન્યુઆરી સુધી કરવાની રહેશે. અસરઃ એસએફએસી દ્વારા કિસાન મંડીની સ્થાપનાથી એફપીઓ અને કૃષિ ઉત્પાદન સંઘોને જથ્થાબંધ તેમજ છૂટક વિક્રેતાઓને ફળફળાદિ અને શાકભાજીઓ વેચવાનું એક વધારાનું સુવિધાકેન્દ્ર પ્રાપ્ત થશે. એમાં દિલ્હી/એનસીઆર ક્ષેત્રનાં ખેડૂતો અને દેશનાં ઉપભોક્તાઓને લાભ મળશે. કિસાન મંડીની મુખ્ય બાબતોઃ ફક્ત નોંધાયેલા એફપીઓ/ઉત્પાદન સંઘો (જીએ)ને જ આ સુવિધાકેન્દ્રો પર તાજા ઉત્પાદનો વેચાણની મંજૂરી આપવામાં આવશે. જથ્થાબંધ વિક્રેતા સંઘ, છૂટક વિક્રેતા, હોટેલ અને કેટરિંગ સંસ્થાઓ, રહેણાક કલ્યાણ સંઘ (આરડબલ્યુએ) અને સામાન્ય ઉપભોક્તા આ સુવિધાકેન્દ્ર સાથે ખરીદી કરી શકે છે. તેમાં કોઈ પણ દલાલ/વચેટિયા સામેલ નહીં થાય. કિસાન મંડી સાથે લેવડ-દેવડમાં વિક્રેતા કે ગ્રાહકમાંથી કોઈને પણ કમિશન આપવું નહીં પડે. ફક્ત ગોડાઉન, કોલ્ડ સ્ટોરેજ વગેરે સુવિધાઓનાં ઉપયોગ માટે એફપીઓને સાધારણ ભાડું ચુકવવાનું રહેશે. જથ્થાબંધ વેચાણ કેન્દ્રોનાં માધ્યમથી કિસાન મંડી સીધો પુરવઠો પૂરો પાડવાનો પણ વિકલ્પ પ્રદાન કરશે. આ માટે ફ્રેન્ચાઇઝી મોડલ અપનાવવામાં આવશે. દિલ્હી દૂધ યોજનાનાં કેટલાક પસંદગીનાં વેચાણ કેન્દ્રોમાંથી ડુંગળ અને બટાટા જેવા મુખ્ય ઉત્પાદનોનાં વેચાણ સાથે તેની શરૂઆત કરવામાં આવશે. કિસાન મંડી ઓનલાઇન વેચાણ અને કોલ સેન્ટરોનાં માધ્યમથી સીધા વેચાણની પણ સુવિધા પ્રદાન કરશે. પૃષ્ઠભૂમિઃ એસએફએસી કૃષિ અને ખેડૂત કલ્યાણ મંત્રાલયનાં કૃષિ સહયોગ અને ખેડૂત કલ્યાણ વિભાગનાં વહીવટી નિયંત્રણમાં એક રજિસ્ટર્ડ સમિતિ છે. એની નોંધણી સમિતિ નોંધણી ધારા 21, 1860 અંતર્ગત કરવામાં આવી છે. એનું કાર્યક્ષેત્ર ખેડૂતોને રોકાણ, તકનિક અને બજાર સાથે જોડવાનું છે. સમિતિ ખેડૂતોનાં જૂથ બનાવવા માટે સહાયતા પ્રદાન કરે છે. આ જૂથોને ખેડૂત ઉત્પાદક સંઘ (એફપીઓ) કહેવાય છે. ખેડૂત ઉત્પાદક સંઘોને વધારે આવક મળે એ માટે બજારો સાથે જોડવામાં આવે છે. એસએફએસીએ સમગ્ર દેશમાં 650 એફપીઓને પ્રોત્સાહન આપ્યું છે. આ સંઘોમાં ખેડૂતોની સભ્ય સંખ્યા ડિસેમ્બર, 2017 સુધી 6.60 લાખ હતી. આ સંઘોમાંથી લઘુ અને સીમાંત ખેડૂતોને વધારે આવક પ્રાપ્ત કરવાની સુવિધા મળે છે. એસએફએસીએ કિસાન મંડીની સ્થાપનાનો દરખાસ્ત રજૂ કરી છે. એસએફએસી દ્વારા કિસાન મંડીની સ્થાપનાથી એફપીઓ અને કૃષિ ઉત્પાદન સંઘોને જથ્થાબંધ અને છૂટક વિક્રેતાઓને ફળફળાદિ અને શાકભાજીઓને વેચાણ કરવા વધુ એક સુવિધાકેન્દ્ર પ્રાપ્ત થશે. એનાથી દિલ્હી/એનસીઆર ક્ષેત્રનાં ખેડૂતો અને દેશનાં ઉપભોક્તાઓને લાભ મળશે.
મંત્રીમંડળે ભારત અને સાઉદી અરેબિયા વચ્ચે ભારતમાં ઇન્વેસ્ટમેન્ટ ઇન્ફ્રાસ્ટ્રક્ચર માટે વ્યવસ્થા સ્થાપિત કરવા પરનાં સમજૂતી કરાર (એમઓયુ)ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકે ભારત અને સાઉદી અરેબિયા વચ્ચે ભારતમાં ઇન્વેસ્ટમેન્ટ ઇન્ફ્રાસ્ટ્રક્ચર માટે વ્યવસ્થા સ્થાપિત કરવા પરનાં સમજૂતી કરાર (એમઓયુ)ને મંજૂરી આપી છે. આ એમઓયુ દેશમાં માળખાગત ક્ષેત્રમાં સંભવિત રોકાણને આકર્ષવા સાઉદી અરેબિયાની સંસ્થાઓ સાથે જોડાણની દિશામાં વધુ એક પગલું પુરવાર થશે. આ દેશમાં માળખાગત વિકાસને પ્રોત્સાહન આપશે, વધારે રોજગારીનું સર્જન કરશે, આનુષંગિક ઉદ્યોગો/ક્ષેત્રોની વૃદ્ધિ થશે, જે જીડીપીમાં વૃદ્ધિ અને સંપૂર્ણ અર્થતંત્રની સમૃદ્ધિ તરફ દોરી જશે.